CELEX: C2005/182/08
Language: et
Date: 2005-07-23 00:00:00
Title: Euroopa Kohtu otsus (teine koda) 12. mai 2005. aasta kohtuasjas C-112/03 (cour d'appel de Grenoble'i eelotsusetaotlus): Société financière et industrielle du Peloux versus Axa Belgium jt (Brüsseli konventsioon — Kohtualluvus kindlustuslepingute puhul — Kokkulepe kohtualluvuse kohta kindlustusvõtja ja kindlustusandja vahel, kelle mõlema alaline asukoht on samas osalisriigis — Kohtualluvuse kokkuleppe kohaldatavus kindlustatule, kes pole sellele kokkuleppele oma nõusolekut andnud — Kindlustatu alaline asukoht teises osalisriigis)

23.7.2005   
            
            
               ET
            
            
               Euroopa Liidu Teataja
            
            
               C 182/4
            
         
      EUROOPA KOHTU OTSUS
   
   (teine koda)
   12. mai 2005. aasta
   kohtuasjas C-112/03 (cour d'appel de Grenoble'i eelotsusetaotlus): Société financière et industrielle du Peloux versus Axa Belgium jt (1)
   
   (Brüsseli konventsioon - Kohtualluvus kindlustuslepingute puhul - Kokkulepe kohtualluvuse kohta kindlustusvõtja ja kindlustusandja vahel, kelle mõlema alaline asukoht on samas osalisriigis - Kohtualluvuse kokkuleppe kohaldatavus kindlustatule, kes pole sellele kokkuleppele oma nõusolekut andnud - Kindlustatu alaline asukoht teises osalisriigis)
   (2005/C 182/08)
   Kohtumenetluse keel: prantsuse
   Kohtuasjas C-112/03, mille esemeks on 3. juunil 1971. aastal allakirjutatud protokolli 27. septembri 1968. aasta konventsiooni kohtualluvuse ja kohtuotsuste täitmise kohta tsiviil- ja kaubandusasjades tõlgendamisest Euroopa Kohtus alusel cour d'appel de Grenoble'i (Prantsusmaa) 20. veebruari 2003. aasta otsusega esitatud eelotsusetaotlus, mis saabus Euroopa Kohtusse 13. märtsil 2003, menetluses Société financière et industrielle du Peloux v. Axa Belgium jt, Gerling Konzern Belgique SA, Établissements Bernard Laiterie du Chatelard, Calland Réalisations SARL, Joseph Calland, Maurice Picard, Abeille Assurances Cie, Mutuelles du Mans SA, SMABTP, Axa Corporate Solutions Assurance SA, Zurich International France SA, tegi Euroopa Kohus (teine koda), koosseisus: koja esimees C. W. A. Timmermans ning kohtunikud R. Silva de Lapuerta, J. Makarczyk, P. Kūris ja J. Klučka (ettekandja); kohtujurist A. Tizzano, kohtusekretär ametnik K. Sztranc, 12. mail 2005 otsuse, mille resolutiivosa on järgmine:
   27. septembri 1968. aasta konventsiooni kohtualluvuse ja kohtuotsuste täitmise kohta tsiviil- ja kaubandusasjades, mida on muudetud 9. oktoobri 1978. aasta konventsiooniga Taani Kuningriigi, Iirimaa ning Suurbritannia ja Põhja-Iiri Ühendkuningriigi ühinemise kohta, 25. oktoobri 1982. aasta konventsiooniga Kreeka Vabariigi ühinemise kohta, 26. mai 1989. aasta konventsiooniga Hispaania Kuningriigi ja Portugali Vabariigi ühinemise kohta ning 29. novembri 1996. aasta konventsiooniga Austria Vabariigi, Soome Vabariigi ja Rootsi Kuningriigi ühinemise kohta, artikli 12 punkti 3 kohaselt sõlmitud kohtualluvuse kokkulepe pole kohaldatav selle lepingu soodustatud isikule, kes pole nimetatud kokkuleppele ise alla kirjutanud ning kelle alaline asukoht on kindlustusvõtja ja kindlustusandja omast erinevas osalisriigis.
   
      (1)  ELT C 112, 10.5.2003.